คุณคะ ดิฉันคลอดน้องมาได้ 10 เดือนกว่าแต่พึ่งมามีอะไรกับแฟนโดยการหลั่งนอก แบบนี้ถ้าเราต้องการจะกินยาคุมแบบแผงหรือฉีดยาจะได้เลยไทคะหรือเราต้องรอจนกว่า ปจด จะมาค่ะ
สวัสดีค่ะ หากคลอดลูกมาได้ 10 เดือนกว่าแล้ว ย่อมมีโอกาสที่จะตั้งครรภ์ต่อได้ โดยหากใช้การหลั่งนอกนั้น จะมีโอกาสที่จะตั้งครรภ์ประมาณ 4%-22%ดังนั้นหากต้องการเริ่มคุมกำเนิดโดยการกินยาคุมกำเนิดหรือฉีดยาคุมกำเนิด ควรรอให้ประจำเดือนมาเสียก่อน เพื่อให้แน่นอนว่าไม่ได้มีการตั้งครรภ์เกิดขึ้นจากการมีเพศสัมพันธ์ในครั้งนี้ และควรเริ่มคุมกำเนิดในวันแรกที่ประจำเดือนมาหรือไม่เกิน 5 วันนับตั้งแต่มีประจำเดือนมาแต่หากต้องการคุมกำเนิดเลย ก็อาจทำได้ เพียงแต่อาจลองตรวจหาการตั้งครรภ์ดูก่อนที่เริ่มคุมกำเนิด โดยควรตรวจที่มากกว่า 2 สัปดาห์หลังจากมีเพศสัมพันธ์ไปแล้ว และเมื่อเริ่มคุมกำเนิด ควรงดการมีเพศสัมพันธ์ไปก่อนอย่างน้อย 1-2 สัปดาห์หรือใช้ถุงยางอนามัยไปก่อนค่ะ